**Kölcsey Ferenc: Himnusz**

*-verselemzés-*

**A vers keletkezése**

Kölcsey **1823. január 22-én** Szatmárcsekén írta.

**Címértelmezés és műfaj**

Műfaja: **himnusz** – Istenhez szóló magasztos költemény.

Áldást, békességet kér a magyarokra. (*Isten, áldd meg a magyart, jókedvvel, bőséggel)*.

**Az alcím értelmezése**

A versnek van egy alcíme is: ***A magyar nép zivataros századaiból***. A magyar nép történelmének fontos állomásait mutatja be, azt, hogy mennyi baj és bánat érte már az országot a századok során. Ez egyúttal Isten meggyőzésére is szolgál: bármilyen bűne volt a magyaroknak, azt többszörösen *megbűnhődték*.

**A vers szerkezete**

A vers **keretes szerkesztésű**, azaz az eleje és a vége hasonló.

**Három fő részből áll**.

1. rész: Isten megszólítása és a hozzá intézett kérés.
2. rész: felsorolja a régmúlt dicső és szomorú eseményeit
3. rész: megismétli a kérést.

A versben a az utolsó rész szinte teljesen megegyezik az első versszakkal. Az első négy sor tér el: sokkal esendőbb, könyörgőbb ez a rész. Ezt a hatást a szócsere (áldd - szánd), és a szórend cseréje idézi elő (*Isten áldd meg a magyart - Szánd meg Isten, a magyart)*.

A **2-3. versszak**ban a dicsőséges múlt képei és nagy alakjai sorakoznak. Itt kerül említésre a honfoglalás Árpáddal, valamint Mátyás uralkodása.

Ekkor isten kegyelméből a magyarok békében és bőségben éltek.

A **4-5-6. versszak**: a nemzetet ért csapások bemutatása (*tatár- és törökdúlások, belső viszályok és harcok; pl: Rákóczi szabadságharc*).

A **7. versszak** Kölcsey jelenét mutatja be, ellentétben áll egymással a múlt és a jelen (*vár ↔kőhalom; kedv, öröm↔halálhörgés, siralom; rabság↔szabadság)*).

**A vers stílusa**

**Szenvedélyes** és **lendületes** a himnusz. Az érzelmek hullámzása jellemzi.

**Verselés**

A himnusz **időmértékes verselésű**.

A Himnuszt **Erkel Ferenc** zenésítette meg.

**Hivatalos nemzeti himnusszá 1848.augusztus 20-án vált.**

**Ma a Himnusz keletkezésének napja (január 22.) a magyar kultúra napja.**

**HIMNUSZ**

***A magyar nép zivataros századaiból***

|  |  |
| --- | --- |
|  | **Isten, áldd meg a magyart** |

**Jó kedvvel, bőséggel,  
Nyújts feléje védő kart,  
Ha küzd ellenséggel;  
Bal sors akit régen tép,  
Hozz rá víg esztendőt,  
Megbünhödte már e nép  
A multat s jövendőt!**

|  |  |
| --- | --- |
|  | **Őseinket felhozád** |

**Kárpát szent bércére,  
Általad nyert szép hazát  
Bendegúznak vére.  
S merre zúgnak habjai  
Tiszának, Dunának,  
Árpád hős magzatjai  
Felvirágozának.**

|  |  |
| --- | --- |
|  | Értünk Kunság mezein |

Ért kalászt lengettél,  
Tokaj szőlővesszein  
Nektárt csepegtettél.  
Zászlónk gyakran plántálád  
Vad török sáncára,  
S nyögte Mátyás bús hadát  
Bécsnek büszke vára.

|  |  |
| --- | --- |
|  | Hajh, de bűneink miatt |

Gyúlt harag kebledben,  
S elsújtád villámidat  
Dörgő fellegedben,  
Most rabló mongol nyilát  
Zúgattad felettünk,  
Majd töröktől rabigát  
Vállainkra vettünk.

|  |  |
| --- | --- |
|  | Hányszor zengett ajkain |

Ozman vad népének  
Vert hadunk csonthalmain  
Győzedelmi ének!  
Hányszor támadt tenfiad  
Szép hazám kebledre,  
S lettél magzatod miatt  
Magzatod hamvvedre!

|  |  |
| --- | --- |
|  | Bújt az üldözött s felé |

Kard nyúl barlangjában,  
Szerte nézett s nem lelé  
Honját a hazában,  
Bércre hág és völgybe száll,  
Bú s kétség mellette,  
Vérözön lábainál,  
S lángtenger fölette.

|  |  |
| --- | --- |
|  | **Vár állott, most kőhalom,** |

**Kedv s öröm röpkedtek,  
Halálhörgés, siralom  
Zajlik már helyettek.  
S ah, szabadság nem virúl  
A holtnak véréből,  
Kínzó rabság könnye hull  
Árvánk hő szeméből!**

|  |  |
| --- | --- |
|  | **Szánd meg Isten a magyart** |

**Kit vészek hányának,  
Nyújts feléje védő kart  
Tengerén kínjának.  
Bal sors akit régen tép,  
Hozz rá víg esztendőt,  
Megbünhödte már e nép  
A multat s jövendőt!**

*Cseke,***1823. január 22.**